Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin entinen presidentti Peres korosti, että tarvitaan lisää aikaa, -
jotta päästään sopimukseen palestiinalaisvaltiosta.
Espanjan ja Marokon poliisit ovat pidättäneet yhteisoperaatiossa -
seitsemän ihmistä epäiltynä naisten värväämisestä -
Syyriaan ja Irakiin ISILin tukijoukkoihin.
Mielipidetutkimuksen mukaan -
työväenpuolueen Jitshak Hertzogin ja Hatnua-puolueen Tzipi Livnin -
yhteistyöjulistuksesta seurannut pieni etumatka on kutistunut, -
ja he ovat nyt tasoissa Netanjahun Likud-puolueen kanssa.
Ranskan ulkoministeri Fabius ja Israelin entinen presidentti Peres -
tapasivat Pariisissa, ennen palestiinalaisaloitteen käsittelyä -
YK:n turvallisuusneuvostossa.
Tapaamisen jälkeisessä lausunnossa Fabius sanoi -
Ranskan suosivan päätöslauselma- esitystä, joka antaisi aikaa -
Israelin ja palestiinalaisten välisten neuvottelujen loppuunsaattamiseen.
Fabius sanoi, että neuvottelurunkoa pitäisi uudistaa, -
jotta kansainvälisten tahojen sitoutuminen paranisi -
ja ne voisivat auttaa ratkaisussa. Shimon Peres totesi, että tarvitaan -
lisää aikaa, jotta päästään sopimukseen palestiinalaisvaltiosta.
Palestiinalaisvaltiolle on tarve. On kuitenkin parempi, -
että se saavutetaan sopimuksella, ei määräyksenä.
En tarkoita, että pitäisin sopimuksia parempana, mutta uskon, -
että sopimus voidaan saavuttaa -
ja että sitä pitäisi vielä yrittää sekä antaa sitä varten hieman lisää aikaa.
Pääministeri Netanjahu toivoi USA:n ulkoministeri Kerryltä -
vahvistusta siitä, että USA estäisi palestiinalaisten ja EU:n -
palestiinalaisvaltioponnistukset.
USA:n viranomaiset ovat antaneet ymmärtää, -
että USA:n mielestä palestiinalaisten aloite ei ollut tyydyttävä.
Useat Euroopan parlamentit, esimerkiksi Britannian ja Ranskan, -
ovat äänestäneet ylivoimaisesti palestiinalaisvaltion puolesta -
ei-sitovin päätöslauselmin. Ne ovat laatineet yhteisen aloitteen, -
jossa vaaditaan Israelilta ja palestiinalaisilta -
lopullista sopimusta kahden vuoden sisällä.
Euroopan oikeustuomioistuin -
poistaa terroristijärjestöjen listalta islamistisen Hamas-järjestön, -
jonka kansainvälinen yhteisö luokittelee terroristijärjestöksi.
Syyksi on ilmoitettu tekninen virhe, joka tapahtui -
Hamasia EU:n listalle merkittäessä.
EU-maat eivät silti aio tämän takia ylläpitää suhteita Hamasiin.
Hamas esittää asian suurena saavutuksena, -
mutta tuomioistuin antanee EU:lle muutaman kuukauden aikaa nostaa -
oikeusjuttu Hamasia vastaan, jotta se pysyisi terroristilistalla, -
jossa se on ollut vuodesta 2003 asti.
Euroopan parlamentti äänesti tänään ei-sitovan päätöslauselman puolesta -
ilmaistakseen periaatteellisen tukensa palestiinalaisvaltiolle -
ja kahden valtion ratkaisulle rauhan- neuvottelujen edistymisen tuloksena.
Päätöslauselmaesityksessä ei vaadita-
EU-parlamentin jäseniä tunnustamaan palestiinalaisvaltiota.
Espanja ja Marokon poliisit ovat yhteisoperaatiossa pidättäneet -
seitsemän ihmistä epäiltynä naisten värväämisestä -
Syyriaan ja Irakiin ISILin tukijoukkoihin.
Kyseessä on jihadismin vastainen yhteisoperaatio -
Marokon viranomaisten kanssa.
Se on toistaiseksi johtanut 7 ihmisen pidätykseen: -
kaksi on pidätetty Marokossa ja viisi Espanjassa, -
yksi mies ja neljä naista Ceutassa, Melillassa ja Barcelonassa.
Operaatiomme on erityinen, koska vastassamme on solu, joka värvää -
ja indoktrinoi naisia, eritoten nuoria, lähtemään ISILin joukkoihin.
Operaatio on kesken, ja se on luokiteltu salaiseksi.
En siten voi paljastaa tarkempia yksityiskohtia.
Vahvistamme Barcelonassa asuneen Chilen kansalaisen pidätyksen.
Espanja kamppailee monien Euroopan maiden ohella -
pysäyttääkseen nuorten muslimien radikalisoitumisen -
ja estääkseen heitä ajautumasta jihadisteiksi Syyriaan ja Irakiin.
Palaavien jihadistien pelätään suunnittelevan iskuja Euroopassa.
Joitakin naisia, joilla on EU-passit, -
on liittynyt ISILin joukkoihin Syyriassa ja Irakissa.
Monista on tullut islamistitaistelijoiden vaimoja.
Tätä ennen Espanjan poliisi -
pidätti syyskuussa 9 ihmistä epäiltynä äärijärjestöön kuulumisesta -
Melillassa Pohjois-Afrikassa.
Saksan liittokansleri Merkel toisti aiemman varoituksensa, -
että Saksassa ei hyväksytä ulkomaalaisvastaista puhetta.
Saksa tarjoaa vapauden osoittaa mieltä, mutta tämä ei ole paikka -
kiusata ja herjata ihmisiä, jotka tulevat tänne muista maista.
Jokaisen pitäisi pitää huoli, ettei ajaudu tällaiseen toimintaan.
Saksan hallitus työskentelee yhdessä osavaltioiden ja yhteisöjen kanssa, -
jotta ongelmat, joita saattaa ilmetä -
esimerkiksi turvapaikanhakijoiden määrästä johtuen, voidaan ratkaista.
Viime viikkoina osavaltioiden kanssa solmimamme sopimukset -
todistavat tästä, ja saksalaiset voivat luottaa tähän.
Merkel antoi kommenttinsa ennen islaminvastaista marssia, -
johon osallistui 15 000 saksalaista.
He protestoivat Eurooppaan muuttavien muslimien uhkaa vastaan.
PEGIDA (Patrioottiset eurooppalaiset lännen islamisaatiota vastaan) -
on järjestänyt kyseisen marssin viikoittain, -
ja osanottajamäärä on kasvanut nopeasti.
Tiedustelutahojen mukaan -
ISILin nousu on herättänyt huolta EU-kansalaisissa, jotka kokevat, -
että viranomaiset eivät tee tarpeeksi kansalaisten turvallisuuden eteen.
Asiantuntijat sanovat, että Saksassa ja muualla Euroopassa -
viharikokset muslimimaahanmuuttajia vastaan lisääntyvät, -
elleivät viranomaiset hoida tehok- kaasti Eurooppaan kohdistuvia uhkia.
Knessetin tv-kanavan julkaisemasta kyselytutkimuksesta ilmenee, -
että työväenpuolueen Hertzogin ja Hatnua-puolueen Livnin -
yhteistyöjulistusta seurannut etumatka on hävinnyt. He ovat nyt tasoissa, -
kilpaillen pääministeri Netanjahun Likud-puolueen kanssa 22 paikasta.
Kyselyn mukaan kolmanneksi suurin puolue -
olisi Bennettin Juutalainen koti 16 edustajapaikalla.
Sitä seuraisi Kahlonin Kulanu-puolue 10 paikalla, -
ja saman paikkamäärän saisi Liebermanin Israel Beiteinu.
Näiden jälkeen tulisi Lapidin Jesh Atid -puolue 9 paikalla, -
Yhdistynyt Tooran juutalaisuus -puolue 8 paikalla, -
Meretz 7 paikalla, Shas 6 paikalla ja Hadash 5 paikalla.
Balad ja Raam Taal -puolueet saisivat myös 5 paikkaa.
Taub-instituutin tuoreesta julkaisusta ilmenee, -
että Israelissa 80 prosentilla perheistä menot ovat suuremmat kuin tulot.
Taub-instituutin johtaja, professori Dan Ben-David, sanoi: -
"Olemme kohta vaaleissa. Jos joidenkin asioiden tulisi olla -
Israelin agendan kärjessä, niin poliittisten juoruilujen sijaan -
olisi käsiteltävä tärkeämpiä asioita, jotka vaivaavat meitä.
Monet asiat vaativat huomiota, mutta kysymys on kansallisprioriteeteista."
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman